Η επιστροφή ενός προϊόντος ολοκληρώνεται αφού περάσει από τα παρακάτω στάδια:
Αρχικά πρέπει να καταχωρήσεις το αίτημα επιστροφής μέσα από το Shopflix.
Tο Shopflix θα ελέγξει ώστε να επιβεβαιώσει ότι το αίτημα σου καταχωρήθηκε νομίμως (π.χ. έχεις πράγματι πραγματοποιήσει παραγγελία μέσω του Shopflix, έκανες αίτημα επιστροφής λόγω αλλαγής γνώμης εντός 14 ημερών από την παραλαβή κλπ). Εφόσον τα παραπάνω ισχύουν, το Shopflix θα φροντίσει να παραλάβει το προϊόν από τον χώρο σου.
Το Shopflix θα παραδώσει το προϊόν σου στον Πωλητή, απ’ όπου το έχεις αγοράσει, προκειμένου το τελευταίο να ελέγξει το προϊόν και να διαπιστώσει εάν πληρούνται οι όροι που θα βρεις στις Επιστροφές Προϊόντων. Εφόσον πληρούνται, ο Πωλητής θα κάνει αποδεκτό το αίτημα επιστροφής σου και θα λάβεις σχετική επικοινωνία. Σε περίπτωση ελαττώματος, ο Πωλητής, εφόσον λάβει το αίτημα σου εντός έξι (6) μηνών από τον χρόνο αγοράς του προϊόντος, θα προβεί με ευθύνη και έξοδά του σε εξουσιοδοτημένο τεχνικό έλεγχο, για να διαπιστώσει εάν η βλάβη που έχεις δηλώσει κατά το αίτημα επιστροφής οφείλεται πράγματι σε ελάττωμα ή σε κακή χρήση από πλευράς σου. Στην περίπτωση που διαπιστωθεί κακή χρήση, θα λάβεις email σχετικά με τα επόμενα βήματα. Εάν το αίτημα επιστροφής ασκηθεί μετά την παρέλευση των έξι (6) μηνών, θα πρέπει να αναλάβεις να αποδείξεις εσύ ότι η βλάβη οφείλεται σε ελάττωμα προβαίνοντας στον απαραίτητο τεχνικό έλεγχο με έξοδα και δική σου ευθύνη.
Σε περιπτώσεις επιστροφών λόγω υπαναχώρησης («αλλαγής γνώμης») ή αποστολής λάθους προϊόντος, ο Πωλητής θα έχει τη δυνατότητα να επικοινωνήσει μέσω Shopflix μαζί σου και να προχωρήσει σε πίστωση μέρους του τιμήματος, εφόσον προκύπτει επαρκής δικαιολογητικός λόγος (όπως ενδεικτικά  μείωση αξίας προϊόντος λόγω χρήσης από τον πελάτη, ελλιπούς συσκευασίας κατά την επιστροφή κλπ)